
РЕПУБЛИКА БЪЛГАРИЯ

РАЙОНЕН СЪД – ГОРНА ОРЯХОВИЦА

С Ъ О Б Щ Е Н И Е

Районен съд – Горна Оряховица търси да назначи съдебен служител на длъжността „съдебен деловодител – съдебноизпълнителна служба“ – 1 щатна бройка по реда на чл.68, ал.1, т.4 от Кодекса на труда, до заемане щата от титуляр.

Минимални и специфични изисквания, предвидени в нормативните актове за заемане на длъжността:

· лицето да е български гражданин, гражданин на друга държава-членка на Европейския съюз, на друга държава-страна по Споразумението за Европейското икономическо пространство, или на Конфедерация Швейцария; да е навършило пълнолетие;  не е поставено под запрещение; не е осъждано на лишаване от свобода за умишлено престъпление от общ характер; не е лишено по съответен ред от правото да заема определена длъжност; отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

· Лицето да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително; да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация,  да не е съветник в общински съвет, да не заема ръководна или контролна длъжност в политическа партия; да не работи по трудово правоотношение при друг работодател, освен като преподавател във висше училище; да не е адвокат, нотариус, частен съдебен изпълнител или да упражнява друга свободна професия.

· завършено средно образование.


Специфични изисквания за заемане на длъжността, определени от административния ръководител на Районен съд – Горна Оряховица:

· Компютърна грамотност - познания и отлични практически умения за работа с MS Office и специализиран софтуер за документооборот, практически умения за работа със стандартна офис техника, електронни таблици и електронна поща; отлични познания по граматика, стилистика, правопис и пунктуация; умение да  планира и изпълнява текущата си работа, по начин осигуряващ възможно най-добър резултат; работа в екип; комуникативна  и професионална компетентност (вкл.обработка на документи, онлайн банкиране- платежни нареждания и банкови извлечения); способност за вежливо, търпеливо, любезно и коректно отношение към граждани и колеги; лоялно отношение към работодателя; отговорност.

Необходими документи, място и срок за подаване:

· Писмено заявление за назначаване;

· Автобиография – тип CV;

· Копие от Диплома за завършена образователна степен;

· Копие от документи, удостоверяващи компютърна грамотност, или диплома за завършено образование, удостоверяваща изучаваната дисциплина;

· Копия от документи, удостоверяващи професионалния опит  (трудова книжка и/или служебна книжка, осигурителна книжка);

· Свидетелство за съдимост;

· Медицинско свидетелство за работа, със заверка  от психиатър, че лицето не страда от психично заболяване;

· Декларация по чл.340а ал. 1 от Закон за съдебната власт, че кандидатът е пълнолетен български гражданин, не е поставен под запрещение, не е осъждан за умишлено престъпление от общ характер и не е лишен от правото да заема определена длъжност (по образец);

· Декларация – съгласие за обработване на лични данни (по образец).
· Желаещите да заемат длъжността следва да подадат документи на място, в Районен съд – Горна Оряховица:

· На 30.06.2026 г.  от 13.30 ч. до 16.30 ч.

· От 02.07.2026 г. до 07.07.2026 г. вкл. всеки работен ден от 13.30 ч. до 16.30 ч.
· Предишна месторабота при държавен/частен съдебен изпълнител е предимство.

Телефон за контакт със съдебния администратор: 0618/61911.

